31999D0558
L 211/53
JURNALUL OFÍCIAL AL UNIUNII EUROPENE
DECIZIA COMISIEI
din 26 iulie 1999
de modificare a Deciziei 79/542/CEE a Consiliului și a Deciziilor 92/160/CEE și 93/195/CEE ale Comisiei cu privire la importurile de cai înregistrați din Ecuador
[notificată cu numărul C (1999) 2438]
(Text cu relevanță pentru SEE)
(1999/558/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 17 al doilea alineat,
întrucât:
(1)
Prin Decizia 79/542/CEE a Consiliului (2), astfel cum a fost modificată ultima dată prin Decizia 1999/301/CE a Comisiei (3), s-a stabilit o listă de țări terțe din care statele membre autorizează importul de bovine, porcine, ecvidee, ovine și caprine, carne proaspătă și produse din carne; întrucât Ecuadorul este inclus în partea 2, coloana specială pentru cai înregistrați, din anexa la decizia respectivă.
(2)
Prin Decizia 92/160/CEE (4), Comisia a stabilit regionalizarea anumitor țări terțe pentru importurile de ecvidee, astfel cum a fost modificată ultima dată prin Decizia 1999/236/CE (5); întrucât, prin această decizie, Ecuadorul este regionalizat pentru a limita reintroducerea, după un export temporar, a cailor înregistrați numai pentru zona metropolitană Quito.
(3)
Prin Decizia 93/195/CEE a Comisiei (6), astfel cum a fost modificată ultima dată prin Decizia 1999/228/CE (7), au fost stabilite condițiile de sănătate și certificarea sanitar-veterinară pentru reintroducerea cailor înregistrați după export temporar în Ecuador.
(4)
În cursul unei vizite de inspecție a Comisiei în Ecuador, s-au constatat lipsuri grave în monitorizarea sănătății cabalinelor, supravegherea veterinară, notificarea bolilor și procedurile pentru importurile și exporturile de ecvidee; întrucât, cu toate acestea, de la adoptarea Deciziei 92/160/CEE, nici un cal nu a fost reexportat din Ecuador în Comunitate.
(5)
În special și datorită controalelor și notificărilor insuficiente ale bolilor, este neclară situația în ceea ce privește encefalomielita ecvină venezueleană și durina din Ecuador.
(6)
Reintroducerea cailor înregistrați după export temporar în zona metropolitană Quito din Ecuador ar trebui interzisă; întrucât, prin urmare, Ecuadorul ar trebui eliminat din lista de țări terțe din anexa la Decizia 790/542/CEE a Consiliului și, în consecință, Deciziile 92/160/CEE și 93/195/CEE ar trebui modificate corespunzător.
(7)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
În partea 2 din anexa la Decizia 79/542/CEE a Consiliului, se elimină următorul rând referitor la Ecuador din coloana specială pentru cai înregistrați:
CE
Ecuador
×
(1)
Articolul 2
În anexa la Decizia 92/160/CEE a Comisiei, se elimină următorii termeni referitori la Ecuador:
„Ecuador (1)
Zona metropolitană Quito.”
Articolul 3
Decizia 93/195/CEE a Comisiei se modifică după cum urmează:
1.
la grupul D din anexa I se elimină termenii „Ecuador (1)”;
2.
la grupul D din anexa II se elimină termenii „Ecuador (1)”.
Articolul 4
Prezenta decizie se adresează statelor membre.
Adoptată la Bruxelles, 26 iulie 1999.